კანგ ჰე რინი

კანგ ჰე რინი — (კორ. 강해린; დაიბადა 2006 წლის 15 მაისს), ცნობილია როგორც ჰერინი, არის სამხრეთ კორეელი მომღერალი. ის ცნობილია, როგორც სამხრეთ კორეული გოგონათა ჯგუფ NewJeans-ის წევრი, რომლის დებიუტიც 2022 წლის 22 ივლისს შედგა, ლეიბლ ADOR-ის ეგიდით.

ადრეული ცხოვრება და განათლება
კანგ ჰე რინი დაიბადა 2006 წლის 15 მაისს სეულში, სამხრეთ კორეაში. მისი ოჯახი შედგება მშობლებისა და სამი წლით უმცროსი დისგან. ის თავდაპირველად სწავლობდა სეულის ბორამეს დაწყებით სკოლაში, შემდეგ კი გადავიდა კვიინის დაწყებით სკოლაში. ჰერინი სწავლობდა ფიონგჩონის საშუალო სკოლაში, მაგრამ შემდეგ მიატოვა, თუმცა მოგვიანებით ჩააბარა საშუალო და უმაღლესი სკოლის საკვალიფიკაციო გამოცდები, რათა მიეღო GED-ის ეკვივალენტური სერტიფიკატი. ის იყო ტრეინინგზე სხვა სააგენტოში, სანამ ოფიციალურად შეუერთდებოდა Source Music-ს 2020 წლის დასაწყისში.

კარიერა
 დებიუტი NewJeans-თან და სოლო აქტივობები 
2022 წლის 1 ივლისს, ADOR-მა სოციალურ მედიაში სამი ანიმაციური ვიდეოს გამოქვეყნებით დააანონსა თავისი პირველი გოგონათა ჯგუფის, NewJeans-ის დაარსება, სადაც ნაჩვენები იყო რიცხვები "22", "7" და "22", რამაც გააჩინა ვარაუდი, რომ კონტენტი 22 ივლისს გამოვიდოდა. ჰერინის დებიუტი შედგა ჯგუფთან ერთად სიურპრიზის სახით გამოშვებული სადებიუტო სინგლის "Attention" მუსიკალური ვიდეოთი 2022 წლის 22 ივლისს, ყოველგვარი წინასწარი პრომოუშენის ან ჯგუფის წევრების შესახებ ინფორმაციის გარეშე. 2023 წლის 21 ივლისს, NewJeans-მა გამოუშვა თავისი მეორე გაფართოებული ალბომი Get Up, რომელშიც ჰერინი პირველად დააკრედიტეს, როგორც ტექსტის ავტორი სიმღერისთვის "New Jeans".

2024 წლის 2 ივნისს ჰერინის დებიუტი შედგა, როგორც სპეციალური MC SBS-ის K-Wave Concert Inkigayo-ზე, რომელიც გაიმართა ინსპირე არენაზე ინჩხონში, სამხრეთ კორეაში, ბოიბენდების Ateez-ისა და Zerobaseone-ის წევრებთან, იუნჰოსა და ჰან იუ-ჯინთან ერთად.

საჯარო იმიჯი
დებიუტის შემდეგ, ჰერინი სწრაფად გახდა ვირუსული სამხრეთ კორეასა და მის ფარგლებს გარეთ, მისი გამორჩეული კატის მსგავსი სახის გამო, რაც მისი პერსონის განმსაზღვრელი მახასიათებელი გახდა. The Times of India-მ აღნიშნა, რომ "სანამ NewJeans ანგრევს ბარიერებს და ხელახლა განსაზღვრავს სტანდარტებს, ჰერინი დგას წინა პლანზე, როგორც ტალანტისა და სტილის შუქურა".

სხვა საქმიანობა
2023 წლის 26 აპრილს Dior-მა ჰერინი დანიშნა გლობალურ ამბასადორად სამკაულების კატეგორიაში და სახლის ამბასადორად სილამაზისა და მოდის კატეგორიებში. ის არის პირველი K-pop არტისტია, რომელიც ერთდროულად დასახელდა ამბასადორად სამივე კატეგორიისთვის.

ის დაესწრო Dior-ის რამდენიმე ღონისძიებას, მათ შორის ბრენდის ქალთა ბუტიკის ღონისძიებას, რომელიც გაიმართა ჰიუნდაის უნივერმაღში პანგიოში, პარიზის მოდის კვირეულს და ბრენდის შემოდგომის მოდის ჩვენებას, რომელიც გაიმართა ბრუკლინის მუზეუმში 2024 წლის 16 აპრილს.

2024 წლის მაისში იყო Dior-ის Denim Oblique Jacquard კამპანიაში, რომელმაც შეიმუშავა ბრენდის კრეატიულმა დირექტორმა მარია გრაცია კიურიმ. ჰერინი ასევე ამშვენებდა რამდენიმე მოდის ჟურნალის გარეკანს, მათ შორის Vogue Hong Kong, W Korea და Harper's Bazaar Korea-ს.

"5 Facts You Need to Know About NewJeans' Haerin"
"NewJeans' Haerin radiates elegance in exclusive Vogue Hong Kong's December spread"
"NewJeans Member Haerin is the Cover Star of W Korea March 2024 Issue"
뉴진스 해린과 눈 맞추다
"5 iconic Dior looks that changed NewJeans Haerin's life forever"

კატეგორია:2022კატეგორია:2006 
კატეგორია:სამხრეთკორეელი მომღერლები
კატეგორია:მუსიკაკატეგორია:სამხრეთი კორეა
კატეგორია:ცოცხალი ადამიანები